میانماردا اوردو و فاناتیک بودیست‌لرین ظلمون‌دن قاچان آراکان مسلمان‌لاری بنگلادش سرحدینده آجلیق و سوسوزلوغون سبب اولدوغو خسته‌لیک‌لرین جایناغیندا‌دیر.
آوروپا روهینگیا شوراسی‌نین بیاناتیندا آراکانا باغلی نایکونگ دیا ساحلینده 3 مینه یاخین اینسانین گون‌لردیر آج شکیلده بنگلادشه کئچمه‌یه جهد گؤستردیگی بیلدیریلدی.
سوسیال مئدیادا یاییم‌لانان بیر شکیلده آراکان مسلمان‌لاری‌نین بنگلادش سرحدینده چاره‌سیز گؤزلدیک‌لری گؤرونور.
دیگر طرف‌دن بنگلادش مطبوعاتی‌نین ساغلیق خیدمت‌لرینه اساسلاندیردیغی خبرلره گؤره، آراکان‌دان بنگلادشه کئچن آراکان مسلمانلاریندان‌ 18 مین حامله و 42 مین 541 اوشاق جدی ساغلیق پروبلئم‌لریله موباریزه آپاریر.
قئید ائده کی، میانما اردوسونون سیلاح‌لی‌لارلا موباریزه آپارماق مقصدیله آراکاندا سیویل لره قارشی حیاتا کئچیردیگی هوجوم‌لاردا آوقوستون 25-دن بری‌دیر مین‌لرله مسلمان حیاتینی ایتیردی. بؤلگه‌یه گیریش-چیخیش‌لارا ایجازه وئریلمه‌دیگی اوچون اؤلن سیویل لرین سایی دقیق اولا‌راق بیلینمیر.
